पुलिस के अनुसार 55 वर्षीय सुंदरी देवी के पति शिशुपाल सिंह की चार महीने पहले श्रीनगर में एक सड़क हादसे में मौत हो गई थी। इसके बाद वह ऋषिकेश के चंद्रेश्वरनगर में अपनी विवाहित बेटी के घर में रही थीं। शनिवार की रात भोजन करने के बाद महिला अपने कमरे में सोने के लिए चली गईं। रविवार सुबह बेटी जब चाय देने के लिए कमरे में गई तो मां नहीं मिली। उन्हें तलाशते हुए वह छत की तरफ गईं। यहां लोहे के एंगल पर चुन्नी के सहारे मां को लटका हुआ देखकर बेटी चीख-पुकारने लगी। शोर सुनकर आसपास के लोग मौके पर पहुंच गए। सूचना पर पहुंची पुलिस ने शव कब्जे में लिया।